আইয়ারী
আইয়ারী (হিন্দি: अय्यारी, অনুবাদ 'চূড়ান্ত প্রতারণা') হচ্ছে ২০১৮ সালে মুক্তিপ্রাপ্ত ভারতীয় বলিউড অ্যাকশন, অপরাধ ও রোমাঞ্চকর চলচ্চিত্র। এটি লিখেছেন এবং পরিচালনা করেছেন নীরাজ পান্ডে। এই চলচ্চিত্রটি শীতল ভাটিয়া, ধবল গাড়া, জয়ন্তীলাল গাড়া করণ শাহ ও মোশন পিকচার্স ক্যাপিটাল প্রযোজনা করেছে এবং রিলায়েন্স এন্টারটেইনমেন্ট ও পেন ইন্ডিয়া লিমিটেড এটি পরিবেশন করেছে। এই চলচ্চিত্রের মুল চরিত্রে অভিনয় করেছেন সিদ্ধার্থ মালহোত্রা, মনোজ বাজপেয়ী এবং রাকুল প্রীত সিং। এটি ২০১৮ সালের ১৬ ফেব্রুয়ারি মুক্তি পায়।